

 Ministerul Mediului , Apelor si Padurilor

 Agenţia Naţională pentru Protecţia Mediului

|  |
| --- |
|  AGENŢIA PENTRU PROTECŢIA MEDIULUI MEHEDINŢI |

 Nr. ................/………….............

**Decizia etapei de încadrare**

**PROIECT**

 Ca urmare a solicitării de emitere a acordului de mediu adresate de **COMUNA DUBOVA,** cu sediul in judetul Mehedinti , comuna Dubova, înregistrată la APM Mehedinţi cu nr. 6812 din 9666 din 27.08.2021 si a completarilor depuse cu nr.10183 din 14.09.2021 si a completarilor inregistrate cu nr. 13863 din 20.12.2021 , în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de **9.09.2021** că proiectul ,,**Modernizare drum comunal 1, Tisovita (DN57) intrare in Eibenthal in comuna Dubova , judetul Mehedinti ,, propus a fi amplasat in intravilanul comunei Duboba , judetul Mehedinti ;**

 - nu se supune evaluării impactului asupra mediului, nu se supune evaluarii adecvate si nu se supune impactului asupra corpurilor de apa;

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 1, proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.13(a)- ,, orice modificari sau extinderi , altele decat cele la pct.24 din anexa nr.1 sau in prezenta anexa , deja autorizate , executate sau in curs de a fi executate , care pot avea efecte semnificative negative asupar mediului;

 2 .Caracteristicile proiectului:

 2.1) dimensiunea și concepția întregului proiect: proiectul este unul de dimensiuni medii;

 Situatia actuala :

Traseul drumului din punct de vedere juridic apartine domeniului public de interes comunal si face parte din reteaua de drumuri comunale aflate în administrarea Comunei Dubova;

Obiectul prezentului proiect are inceputul al kilometrajului 0+000 la intersectia cu drumul national DN 57 si se termina in apropiere de intrarea in localitate 4+800, in dreptul troitei, unde se intersecteaza cu un drum local. Pe acest sector al drumului communal, exista o alunecare la km 1+700.

Traseul drumului se caracterizeaza prin succesiuni ale tipului de imbracaminte existent astfel, alterneaza imbracamintea din balast sau piatra sparta.

Lipsa lucrarilor de intretinere curenta sau periodica, au facut ca acest drum sa fie foarte degradat chiar avand o zona la km 1+700 unde este prezenta o alunecare.

In general degradarile suntreprezentate de cedari ale sisitemului rutier existent , de burdusiri a drumului cu adancimi mari in care se observa distrugerea complete a sistemului rutier existent, fiind afectate toate straturile componenete ale acestuia;

Prezentul proiect este relevant pentru imbunătățirea infrastructurii de transport regionale și locale, al cărei obiectiv îl reprezintă îmbunătățirea accesibilității regiunii și mobilității populației, bunurilor și serviciilor în vederea stimulării dezvoltării economice durabile.

Având în vedere faptul că drumurile sunt nemordenizate cu capacitate de circulație redusă care nu corespund traficului actual și al celui de perspectivă, cu implicații directe asupra siguranței circulației, investiția propusă prin proiect urmărește:

•realizarea unui profil transversal tip conform prevederilor legale - drum comunal cu o banda de circulatie ;

•asigurarea sigurantei circulatiei auto si pietonale;

•asigurarea scurgerii apelor in lungul drumului;

•lucrari de consolidare;

 Traseul in plan :Traseul proiectat in lungime totala de 4.800 m si se suprapune in totalitate pe traseul drumului existente.

Profilul longitudinal :Pentru proiectarea profilului longitudinal s-a tinut cont de structura sistemului rutier proiectat.

**Structura rutiera**

 -4 cm strat de uzura

 - 6 cm strat de legatura

 - 15 cm strat superior de fundatie din piatra sparta

 - 20 cm fundatie din piatra sparta 0-63

 - Reprofilare si scarificare impietruire existent a: pentru sectoare unde există cedări ale sistemului rutier ale drumului acestea se vor excava si complete cu balast de 12 cm peste care se vor asterne straturile mai sus mentionate.

Acostamentele se vor realiza din aceeasi structura rutiera cu ceea a drumului sau se vor realiza acostamente consolidate

**Dispozitive pentru scurgerea apelor :** Scurgerea apelor in bune conditiuni are un rol important in prevenirea degradarilor in structura rutiera.

**Scurgerea apelor** se va realiza prin:

* rigole de acostament
* pereerea santurilor sau rigolelor acolo unde panta longitudinala este mai mica de 0,5% si mai mare de 3% si deversarea apelor in zone posibile;
* reprofilarea santurilor existente din pamant, acolo unde nu se prevede pereerea;
* prevederea de podete noi acolo unde este cazul ;
* prevederea de podete la intrarile in curti si la drumurile laterale

 **PODETE EXISTENTE**

|  |
| --- |
| **PODETE EXISTENTE** |
| **Nr.** | **POZIȚIE KM** | **DIAMETRU** | **OBSERVATII** |
| **1** | 0+020 | 1000 | AMENAJAARE CAMERA DE CADERE |
| **2** | 0+454 | 700 | REPARAȚII |
| **3** | 1+300 | 700 | PODET NOU DIAMETRUL1000 |
| **4** | 2+000 | 700 | REPARAȚII |
| **5** | 2+080 | 700 | REPARAȚII |
| **6** | 2+630 | 700 | REPARAȚII |
| **7** | 3+128 | 700 | REPARAȚII |
| **8** | 3+363 | 700 | REPARAȚII |
| **9** | 3+587 | 700 | REPARAȚII |
| **10** | 3+905 | 700 | REPARAȚII |
| **11** | 4+188 | 700 | REPARAȚII |
| **12** | 4+294 | 700 | REPARAȚII |

 **PODETE NOI PROPUSE**

| **PODETE NOI PROPUSE** |
| --- |
| **Nr.** | **POZITIE KM** | **DIAMETRU** |
| 1 | 0+300 | 1000 |
| 2 | 0+500 | 1000 |
| 3 | 0+700 | 1000 |
| 4 | 0+800 | 1000 |
| 5 | 1+000 | 1000 |
| 6 | 1+100 | 1000 |
| 7 | 1+600 | 1000 |
| 8 | 1+740 | 1000 |
|  9 | 2+170 | 1000 |
|  10 | 2+350 | 1000 |
|  11 | 2+900 | 1000 |
|  12 | 3+780 | 1000 |
|  13 | 4+020 | 1000 |
|  14 | 4+500 | 1000 |

In ceea de priveste podetul de la km 2+170 nou propus, se vor amenaja trepte pentru reducerea vitezei.

Este necesara curatarea taluzelor prin realizarea de derocari sau ranguiri in vederea ralizarii rigolei de acostament precum si a punerii in siguranta a drumului;

Consolidarea elementelor, subansamblurilor sau a ansamblului structural

La km 1+700 unde este prezenta o alunerare, se vor avea în vedere următoarele soluții:

Realizarea unei sapaturi pentru inlaturarea materialului pe 25m.

Asternerea unui strat din balast de 12 cm.

Asternerea carcaselor de gabioane pe 25,00m lungime si 5,00m latime.

 În perioda de operare, se vor consuma materii prime pentru întreținere precum și pentru eventuale lucrari de reabilitare / modernizare.

 Principalele materii prime utilizate sunt : : beton, ciment, agregate, armaturi (oțel, sarma trasa neteda pentru beton armat, plase sudate pentru beton armat, produse din oțel), nisip, metal, materiale plastice, pamant pentru umplutura- se vor aproviziona de la depozitele de materiale de construcție din zona și vor fi aduse la obiectiv de catre furnizor. În faza de licitație pentru execuția lucrarilor se va cunoaște furnizorul desemnat pentru asigurarea materialelor de construcție.

 Materii auxiliare utilizate: combustibil pentru transport, uleiuri,;

 **Cai noi de acces sau schimbari ale celor existente**: Nu se modifica traseul existent;

 **Organizarea de șantier**

Pentru realizarea obiectivului este necesar a se realiza organizarea de șantier.

Aceasta se poate amenaja pe terenuri publice sau private numai cu acordul Beneficiarului sau titularului. Organizarea de șantier trebuie sa cuprindă un minim de elemente cum ar fi:

birouri de lucru

toalete ecologice

spatii de depozitare a materialelor

spatii de depozitare a utilajelor

parcări auto

punct trafor

alimentare cu apa

alimentare cu energie electrica

sistem de colectare a apelor meteorice

Organizarea de șantier trebuie împrejmuita și supravegheată pentru eliminarea diferitelor riscuri care pot apărea.

La terminarea lucrărilor antreprenorul are obligația de a desființa organizarea de șantier și aducerea terenului aferent organizări de șantier la starea inițiala, sau cea prevăzută în contractul de încheiere a spațiului.

Odată cu terminarea lucrărilor de modernizare în vederea păstrării în condiții normale de circulație a străzilor amenajate, este necesara întreținerea acestora.

deplasarea utilajelor folosite in etapa de constructive :se va amenaja un spațiu pentru parcarea utilajelor folosite la construcția proiectului (excavator, buldozer, cilindru compactor, autobasculante, incarrcatoare frontale, macarale etc.)

lucrari pregatitoare :daca este cazul se fac decopertari, demolari si îndepartarea deșeurilor (se colecteaza deșeurile rezultate selectiv pe tip de deșeu).

ocuparea temporara pentru amenajarea organizarii de șantier: suprafata de teren pentru organizarea de santier va fi temporara , pe toata perioda implementarii proiectului ;

2.2) cumularea cu alte proiecte: nu este cazul;

 2.3)utilizarea resurselor naturale, în special a solului, a terenurilor, a apei şi a biodivesităţii: în cantităţi limitate se folosesc agregate minerale, piatră spartă, apă, combustibili  pentru utilaje, achiziționate de la firme autorizate;

 2.4)cantitate și tipurile de deșeuri generate/gestionate:

- proiectul va genera deseuri  fără caracter periculos  în etapa de execuţie, deşeuri din construcţii și deșeuri menajere.

 2.5)poluarea și alte efecte negative:

- AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:

-lucrările de săpătură pentru realizare sistem rutier , lucrari de sapatura pentru executarea de podete noi – generează emisii slabe de praf în atmosferă;

-utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă;

- pe perioada de funcţionare – nu este cazul.

- APĂ: pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică superioară, afectând ecosistemul acvatic.

- SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de executie,

- ZGOMOT:zgomotul și alte surse de disconfort pot apărea de la utilaje în timpul executării proiectului;

2.6) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;

2.7)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

3. Amplasarea proiectului:

3.1) utilizarea actuală și aprobată a terenurilor: terenul pe care se va implementa proiectul este situat în intravilanul comunei Dubova conform certficat de urbanism nr.61din 26.04.2021;

3.2) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia - proiectul va utiliza în cantităţi limitate - combustibili  pentru utilaje, agregate minerale, apă -în etapa de realizare a proiectului;

3.3) capacitatea de absorbţie a mediului natural:

i.zone umede, zone riverane, guri ale râurilor: nu este cazul;

ii.zone costiere și mediul marin: nu este cazul;

iii.zonele montane și forestiere: nu este cazul;

iv.arii naturale protejate de interes național, comunitar, internațional: amplasamentul pe care urmează să se implementeze proiectul se află în interiorul sitului de importanta comunitara –ROSCI 206 – Portile de Fier , in interiorul ariei de protectie speciala avifaunistica ROSPA0080 –Muntii Almajului si Locvei precum si in interiorul Parcului Natural Portile de Fier conform Punctului de Vedere nr. 386 din 15.09.2021 , emis de Biroul Calitatea Factorilor de Mediu din cadrul APM Mehedinți;

v.zone clasificate sau protejate conform legislației în vigoare: nu este cazul;

vi.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

vii.zonele cu o densitate mare a populației: lucrările se vor realiza în zone populate, de-o parte şi de alta a uliţelor existând gospodăriile locuitorilor satelor aferente;

viii.peisajele și situri importante din punct de vedere istoric, cultural sau arheologic: nu este cazul conform punctului de vedere emis de Directia Judeteana pentru Cultura Mehedinti , inregistrat la APM Mehedinti cu nr.9570/25.08.2021;

4.Tipurile și caracteristicile impactului potențial:

4.1) importanța și extinderea spatiala a impactului: proiectul va avea impact local, numai în zona de lucru, în perioada de execuție, fără a fi afectată populatia comuna Dubova , judetul Mehedinti;

4.2) natura impactului:

- la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,

- de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;

- la implementarea proiectului sursele potențiale de zgomot sunt lucrările propriuzise de realizare a sistemului rutier, transportul materialelor;

 4.3) natura transfrontieră a impactului – nu este cazul;

 4.4) intensitatea şi complexitatea impactului –proiectul propus generează un impact pozitiv indirect, pe termen lung asupra calităţii aerului (lispa prafului şi a fenomenelor de vântuire datorită asfaltării), din punct de vedere social şi economic, contribuind la dezvoltarea comunităţii;

 4.5) probabilitatea impactului – redusă, numai pe perioada de execuţie

 4.6) debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la un an;

 4.7) cumularea impactului cu impactul altor proiecte existente și/sau aprobate: nu este cazul;

 4.8) posibilitatea de reducere efectivă a impactului: se vor respecta condiţiile de realizare impuse prin prezentul act.

 5.Observatii din partea publicului : pe perioada parcurgerii procedurii nu au fost formulate observatii din partea publicului:

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

-proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr. 386 din 15.09.2021 , emis de Biroul Calitatea Factorilor de Mediu din cadrul Agenţiei pentru Protecţia mediului Mehedinţi.

 Proiectul detine avizul Parcului Natural Portile de Fier nr.2482/24.09.2021;

**III Motivele pe baza cărora s-a stabilit necesitatea neefectuării evaluării impactului asupra corpurilor de apă –** proiectul nu se află amplasat în vecinătatea vreunui corp de apă –proiectul detine adresa emisa de administratia Nationala Apele Romane –ABA BANAT nr. 17234/15.12.2012 prin care se specifica ,, pentru acest proiect nu este necesar emiterea avizului de gospodarire a apelor,,

 Realizarea acestui proiect se va face cu respectarea următoarelor condiții :

a) pentru factorul de mediu apă:

 - se vor folosi toalete ecologice pentru personalul ce execută lucrarea;

 -în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului;

 -organizarea de şantier se va realiza numai pe amplasamentul proiectului, limitându-se minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza; apa potabilă va fi procurata din surse controlate iar grupurile sanitare (toalete ecologice) folosite la organizarea de santier se vor vidanja cu firme autorizate;dupa terminarea lucrarilor suprafata ocupata de spatiile de depozitare/organizarea de santier – va fi adusa la starea initiala;

 - este interzisă spalarea utilajelor in orice curs de apa din apropiere;

 -se vor regasi pe amplsament produse absorbante ce se vor folosi in cazul unor poluari accidentale;

 b)pentru factorul de mediu aer:

 -la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

 -transportul de materiale se va face pe trasee optime;

 -reducerea vitezei de circulației;

 -măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

 -pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

 -depozitele de materii prime ce pot fi antrenate de vant se vor acoperi evitandu-se fenomenul de vantuire;

 c)pentru factorul de mediu sol:

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

d)pentru factorul de mediu zgomot:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit;

e) gospodărirea deșeurilor rezultate pe amplasament:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin.

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-este interzisa depunerea şi acumularea de deşeuri menajere în locuri neconforme şi necontrolat, pentru a nu se constitui ca zone de hranire pentru speciile de animale si pasari din zonă în scopul de a evita atragerea /îmbolnăvirea/accidentarea acestora;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor,

- Titularii pe numele cărora au fost emise autorizatii de construire si/sau desfiintari conform Legii nr. 50/1991 privind autorizarea executarii lucrarilor de constructii, republicata, cu modificarile şi completarile ulterioare, au obligatia să gestioneze deseurile din constructii şi desfiintari, astfel încât să atinga progresiv, până la data de 31 decembrie 2020, potrivit anexei nr. 6 din Legea nr. 211/2011 - republicata, un nivel de pregătire pentru reutilizare, reciclare şi alte operatiuni de valorificare materiala, inclusiv operaţiuni de rambleiere care utilizeaza deseuri pentru a inlocui alte materiale, de minimum 70% din masa cantitatiilor de deseuri nepericuloase provenite din activitati de constructie şi desfiintari (cu excepţia codului de deseu 17 05 04);

 La finalizarea lucrarilor se va notifica APM Mehedinti , in vederea intocmirii procesului verbal de constatare a realizarii lucrarilor prevazute in actul de reglementare. Procesul verbal incheiat la verificarea respectarii prezentei decizii se anexeaza si face parte integranta din procesul –verbal de receptie la terminarea lucrarilor;

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

 **Director Executiv,**

 **Constantin Viorel VISAN**

 **Sef serviciu A.A.A.,** ,

 **Dragos Nicolae TARNITA**

 Intocmit

 Ilse **PALALOGA**